CELEX: 32015D1752
Language: lv
Date: 2015-09-29 00:00:00
Title: Komisijas Īstenošanas lēmums (ES) 2015/1752 (2015. gada 29. septembris), ar ko groza Īstenošanas lēmumu 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES (izziņots ar dokumenta numuru C(2015) 6519) (Dokuments attiecas uz EEZ)

1.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 256/17
            
         KOMISIJAS ĪSTENOŠANAS LĒMUMS (ES) 2015/1752
   (2015. gada 29. septembris),
   ar ko groza Īstenošanas lēmumu 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES
   
      
         (izziņots ar dokumenta numuru C(2015) 6519)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:
   
               (1)
            
            
               Āfrikas cūku mēris ir ļoti lipīga un nāvējoša mājas cūku un mežacūku infekcijas slimība, kas var strauji izplatīties, jo īpaši tad, ja tiek patērēti no inficētiem dzīvniekiem iegūti produkti un lietoti inficēti priekšmeti.
            
         
               (2)
            
            
               Ņemot vērā situāciju saistībā ar Āfrikas cūku mēri Krievijā un Baltkrievijā, Komisija pieņēma Īstenošanas lēmumu 2013/426/ES (2), kurā ir noteikti pasākumi cita starpā attiecībā uz tādu “mājdzīvnieku transportlīdzekļu” atbilstīgu tīrīšanu un dezinfekciju, ar kuriem ir pārvadāti dzīvi dzīvnieki un barība un kuri iebrauc Savienībā no šīm divām valstīm.
            
         
               (3)
            
            
               Ņemot vērā nesenos paziņojumus par Āfrikas cūku mēra uzliesmojumiem Ukrainā, Īstenošanas lēmumā 2013/426/ES paredzētie spēkā esošie pasākumi attiecībā uz tīrīšanu un dezinfekciju būtu jāattiecina arī uz transportlīdzekļiem, kas iebrauc Savienībā no Ukrainas.
            
         
               (4)
            
            
               Tāpēc attiecīgi būtu jāgroza saraksts ar tām trešām valstīm un trešo valstu teritorijas daļām, kurās ir apstiprināta Āfrikas cūku mēra vīrusa klātbūtne, kā paredzēts Īstenošanas lēmuma 2013/426/ES I pielikumā.
            
         
               (5)
            
            
               Īstenošanas lēmumu 2013/426/ES piemēro līdz 2015. gada 31. decembrim. Saistībā ar nelabvēlīgo Āfrikas cūku mēra situāciju Savienības kaimiņvalstīs un ņemot vērā Āfrikas cūku mēra epidemioloģiju un pasākumus, kas Savienībā piemērojami attiecībā uz šo slimību, ir lietderīgi pagarināt šo termiņu līdz 2019. gada 31. decembrim.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2013/426/ES I pielikumā pēc vārda “Krievija” pievieno vārdu “Ukraina”.
   2. pants
   Īstenošanas lēmuma 2013/426/ES 4.a pantu aizstāj ar šādu:
   
      “4.a pants
      Šo lēmumu piemēro līdz 2019. gada 31. decembrim.”
   
   3. pants
   Šis lēmums ir adresēts dalībvalstīm.
   
      Briselē, 2015. gada 29. septembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 24, 30.1.1998., 9. lpp.
   
   
      (2)  Komisijas 2013. gada 5. augusta Īstenošanas lēmums 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES (OV L 211, 7.8.2013., 5. lpp.).